ང་ཚོའི་གྲོང་རྡལ་ཁོངས་ཀྱི་གྲོང་ཚོ་ཨུ་ལྷན་དང་གྲོང་མི་ཨུ་ལྷན་གིས་རང་ཉིད་ཀྱི་ཁྱད་ཆོས་ལ་གཞིགས་ནས་ས་འོག་ཚ་ནུས་དང་སྣོད་བཅུད་ཡུལ་སྐོར་འཕེལ་རྒྱས་གཏོང་བའམ་ཡང་ན་འབྲོག་ལས་རྐྱང་པའི་ཡུལ་སྐོར་འཕེལ་རྒྱས་བཏང་བར་ལོར་མི་རེར་ཆ་སྙོམས་ཡོང་འབབ་སྒོར་ཁྲི་ཙམ་ཡོང་གི་ཡོད།ཚྭ་ཆུ་ཐང་གྲོང་ཚོའི་མང་ཚོགས་ཐོག་མར་སྤོས་ཡོང་བའི་སྐབས།གྲོང་ཚོའི་མཉམ་སྡེབ་དཔལ་འབྱོར་ཧ་ཅང་ཞན་པར་བརྟེན་ཡངས་པ་ཅན་གྲོང་རྡལ་གྱིས་དཔལ་འབྱོར་འཛུགས་སྐྲུན་ལྟེ་བར་འཛིན་རྒྱུ་མཐའ་འཁྱོངས་བྱས་ཏེ་རྨང་གཞིའི་སྒྲིག་བཀོད་འཛུགས་སྐྲུན་ལ་ཤུགས་སྣོན་དང་།ཐོན་ལས་ཀྱི་གྲུབ་ཆ་ལེགས་སུ་གཏོང་བ།ཁྱད་ལྡན་དཔལ་འབྱོར་གྱི་ཡོང་འབབ་མང་དུ་གཏོང་རྒྱུ་བཅས་གཙོ་གནད་དུ་བྱས་ནས་ཚྭ་ཆུ་ཐང་གྲོང་ཚོ་སྣེ་ཁྲིད་དེ་གཞན་གྱི་རྗེས་ཟིན་པ་བྱ་རྒྱུ་ཡིནཞེས་ཡངས་པ་ཅན་གྲོང་རྡལ་གྱི་ཀྲེན་ཀྲང་ལན་ཧུད་ཀྱིས་བཤད།